jú 
Stutt skyrsla 

um orsakir fjársýkinnar á Íslandi, og um 
ráð til að:eyða henni. 


——— 


Masan jeg var á Íslandi í sumar, spurði jeg mig 
fyrir um sýki þá, er kölluð er fjárpest, einkum í 
þeim héruðum, þar sem sauðfönaður hefir mjög 
drepizt úr henni á seinni árum. Af lýsíngu þeirri, er 
jeg hefi fengið á sýki þessari, og reynslu þeirri, er 
jeg hefi aflað mér við að krjúfa kindur er drepizt 
hafa úr þessum kvilla, ræð jeg, að þessi sýki opt- 
astnær eru hnútar (Tuberkler) í lúngunum. Til 
að aptra því, að þessi lúngnasýki breiðist út, og 
til þess sauðfénaður, sem sýkist, ekki drepist svo 
mjög, ætla jeg með fám orðum að telja upp þær 
varúðarreglur, er gæta verður í þessu efni: 

1. Reynslan hefir sýnt, að lúngnasýkin gengur Í 
erfðir til lambanna, og hjálpar ásizkomulag hag- 
ans til að þessi sýki magnast með aldrinum; 
er það því mjög áríðandi, að svo miklu leiti 
sem kostur er á, að sjá um, að bæði ærnar og 
eins brundhrútarnir söu lausir við sýki þessa. 
Auðkenni sýkinnar eru þessi: kindin þrífst al- 
drei og er opt hálfhoruð; ullarvöxtur er veiklu- 
legur (berir skjannar koma framan á brjóst- 


inu, á síðunum og herðakampinum); kindin 
fær hriglu og hósta; andardrátturinn verður 
stuttur, og getur maður markað það á því, að 
nárarnir gánga upp og niður, jafnvel þótt kindin 
hafi góða stund staðið  kyr; slím rennur úr 
nösunum; augun eru dauf; kindin er einsog 
utan við sig, og mjólkarilla; þær kindur, sem 
sjúkar eru, eru aptastar í rekstri og leggjast 
sjaldan. — Líka verður nákvæmlega að gæta 
þess, að hrútarnir söu heilbrigðir, og sjáist það 
að þeir hafi sýki þessa, má með engu móti 
hafa þá fyrir brundhrúta en fá verður hrúta 
úr þeim höruðum á Þar sem sýki þessi ekki 
hefur gengið ; sama varhuga verður að gjalda 
við um ærnar. — Maður verður að auðkenna 
lömbin, einkum gimbrar, undan þeim ám sem 
maður sér að veikar eru, hvort heldur það .er 
meira eða minna, svo að maður eigi noti þau 
til kynsfjölgunar. 

- Til þess að lúngnasýkin ekki magnist af óhollri 
hagbeit, er það nauðsynlegt að gefa öllum sauð- 
fönaði steinsalt (jarðsalt) þegar vetrar að, og 
leggja það í jötuna, eða þá að væta heyið með 
bræddu sjávarsalti (2 merkur vegnar handa 30 
fjár), og þetta á að gjöra áttunda hvern dag, 
á „svosem mánaðartíma. — þegar illa viðrar (þeg- 
is ar annaðhvört er þurrafrost eða kafald, .o. s. 


frv.) á að taka sauðlfönað á gjöf og gjöra glugga 
á fjárhúsum þeim megin sem vindur stendur 
af, svo að ætíð sé mátulega heitt. — Hinn 
kaldasta hluta vetrarins á að byrgja fé um 
nætur, en gæta þess um daga, að því sé eigi 
beitt á votlendi heldur bala og harðlendi. 

„ Þegar ber á sýki þessari um vetur, og menn 
verða varir við hósta, einkum hja úngu Í, 
getur það opt orðið að góðu gagni: a) að taka 
kindinni blóð á blóðæðinni á hálsinum (og láta 
blæða allt að hálfri mörk) ellegar þá á eyr- 
unum eða rófunni; 6) að hánka kindina fram- 
aní brjóstið eða setja þar baunir; c) láta kind- 
ina sleikja steinsalt, eða ef það er ekki til, á 
hverjum degi að væta hey það, sem 30 kindum 
er gelið, í 2 mörkum af sjávarsalti bræddu í 
vatni; d) svo lengi sem á sýkinni ber, verður 
að halda fénu inni, og verður að halda húsinu 
bæði hreinu og þurru; maður verður að sjá 
um að mátulega heitt sé í fjárhúsinu og að 
þar sé enginn súgur; e) fénu verður að gefa 
gott og óskemmt hey, og úr vatni því, er það 
fær að drekka, verður að vera sárasti kuldinn, 
og á að blanda vatnið litlu af rúgméli. 


Einnig verð jeg að geta þess, að það eykur 


lúngnasýki hjá ám að mjólka þær. of lengi fram. 


eptir á haustum og þurtotta þær vandlega, og því 
ætti, að hætta að mjólka sauðfénað í September 
mánuði, eða að minsta kosti ekki mjólka hann þá 
optar enn einusinni á dag; fær maður á því ríkug- 
lega uppbót,. þareð lömbin bæði verða betri og 
hraustari cg ullin á ánum verður bæði meiri og 
betri. 


Dýralækníngaskólanum í Kaupmannahöfn, 
21. September 1846. 


Á. Petersen, 
dýralæknir. 





Prentað hjá S. L. Möller. 


